ВШССОВ Нови Сад

Предмет: Култура говора

Вежбе / Стилске фигуре

Драги студенти,

Пред вама се налази овонедељни задатак из предмета Култура говора. Молила бих вас да задатак урадите самостално, те да одговоре пошаљете на имејл адресу: jelena.kukic07@gmail.com. Рок је **13. 5. 2021**. Након истакнутог рока, радове ћемо и даље исправљати, али нећемо додељивати бодове на активност. Уколико наиђете на потешкоће приликом одређивања стилских фигура, слободно их истакните у мејлу, или посебно обележите примере који вам нису јасни у оквиру документа.

Срдачан поздрав,

Јелена Кукић.

 Вежбе – Стилске фигуре

**Задатак:** Које стилске фигуре уочавате у следећим примерима? **Напомена:** Поједини примери садрже више од једне стилске фигуре.

Пример 1:

„Сам, крај мирне воде, у ноћи, ја стојим,

Ко потоњи човек. Земљом, према мени,

Лежи моја сенка. Ја се ноћас бојим

Себе, и ја стрепим сам од своје сени“ (Јован Дучић, *Јабланови*)

Пример 2:

„Њима мушка десна непрестано зида

дворе човјечанства. Дом Прометејида!

И гдје тиња савјест, као искра света

око њих се купи оријашка чета

за слободу права.“ (Тин Ујевић, *Високи јаблани*)

Пример 3:

„Посљедње свјетло прије страшне ноћи

Био је блијесак муњевита ножа,

И врисак, бијел још и сад у слепоћи,

И бијела, бијела крвникова кожа;“ (Иван Горан Ковачић, *Јама*)

Пример 4:

„Ах, чијем си се захвалила,

ташта људска охолости?

Све што више стереш крила,

све ћеш пака ниже пасти!“ (Иван Гундулић, *Осман*)

Пример 5:

„Кад умрем – смрт ће скоро доћи,
Још трен који, па ће закуцати
И на мога живота тамницу“ (Велимир Рајић, *Завет)*

Пример 6:

То је јавна тајна!

Пример 7:

„Нисам више ту

саместа се померио нисам

али ту више нисам“. (Васко Попа)

Пример 8:

„Јесте силна војска у Турака:
Сви ми да се у со преметнемо,
Не би Турком ручка осолили!“ (Косанчић Иван уходи Турке)

Пример 9:

Он воли да загледа чаши у дно.

Пример 10:

„Не, неприродне вештице, обема

осветићу се тако да ће свет

таква ћу дела све починити

још не знам каква али од њих ће се

ужаснути сва земља.“ (Шекспир, *Краљ Лир*)

Пример 11:

„Насмејте се, о смејачи!

Засмејте се, о смејачи!

Не смејте се подсмехом, не смејанчите смеховно!

Засмејте се засмејано!“ (Хлебњиков)

Пример 12:

„Ко хрче, не срче!“ (Српска народна пословица)